

 **บันทึกข้อความ**

**ส่วนราชการ** กศ. (กง.ศน.) โทร. ๐-๒๒๔๑-๙๐00 ต่อ 5337

**ที่** มท ๐๘16.๕/ **วันที่** มีนาคม ๒๕67

**เรื่อง** โครงการเตรียมความพร้อมเพื่อการศึกษาต่อของนักเรียนในพระราชานุเคราะห์ฯ ปีการศึกษา 2566

เรียน อสถ.

1. **เรื่องเดิม**

สถ. ได้มีหนังสือถึงจังหวัดระนองและจังหวัดตาก เพื่อแจ้งประกาศรายชื่อนักเรียน
ในพระราชานุเคราะห์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี
ประจำปีการศึกษา 2564 ที่สำเร็จการศึกษาชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 จากโรงเรียนในโครงการตามพระราชดำริ ที่อยู่ในพื้นที่ทุรกันดาร โดยมีนักเรียนที่สำเร็จการศึกษาระดับชั้นประถมศึกษาปีที่ 6 จากโรงเรียนในสังกัด อปท. ได้รับพระราชทานเป็นนักเรียนในพระราชานุเคราะห์
จำนวน 4 คน (เอกสาร 1)

**2. ข้อเท็จจริง**

 สถ. ได้รับแจ้งจากสำนักพระราชวังว่า โครงการส่วนพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี จะจัดโครงการเตรียมความพร้อมเพื่อการศึกษาต่อ
ของนักเรียนในพระราชานุเคราะห์ฯ ชั้นมัธยมศึกษาปีที่ 3 ประจำปีการศึกษา ๒๕๖6 ในรูปแบบการเรียน
ผ่านระบบออนไลน์ โดยโครงการส่วนพระองค์ฯ จะดำเนินการจัดส่งแบบฝึกหัดและวีดิทัศน์ ให้นักเรียน
ศึกษาด้วยตนเองและจัดสอบผ่านระบบออนไลน์ ระหว่างวันที่ 22 เมษายน - 9 พฤษภาคม ๒๕๖7
ณ โรงเรียนที่นักเรียนสำเร็จการศึกษาก่อนรับทุน โดยมีวัตถุประสงค์เพื่อให้นักเรียนได้เรียนปรับพื้นฐาน
และเตรียมความพร้อมเข้าศึกษาต่อในระดับที่สูงขึ้น โดยขอให้ สถ. แจ้ง อบจ. และ อบต. ดำเนินการ ดังนี้ (เอกสาร 2)

 1) แจ้งให้นักเรียนในพระราชานุเคราะห์ฯ ตามรายชื่อเข้าร่วมโครงการฯ ณ โรงเรียนสังกัด สถ. ในโครงการพัฒนาเด็กและเยาวชนตามพระราชดำริฯ ที่นักเรียนสำเร็จการศึกษาก่อนรับทุน
ตามกำหนดการ และขอให้โรงเรียนช่วยกำกับดูแลนักเรียนให้เข้าร่วมโครงการฯ ตามคำแนะนำและตารางการศึกษาด้วยตนเองผ่านวีดิทัศน์

 ๒) ขอใช้คอมพิวเตอร์ พร้อมสัญญาณอินเทอร์เน็ตของโรงเรียนในการจัดกิจกรรมดังกล่าว

 3) ขอให้ อบจ. และ อบต. ส่งหนังสือแบบฝึกหัดและวีดิทัศน์การเรียนที่โครงการ
ส่วนพระองค์ฯ ได้จัดส่งไปยัง อบจ. และ อบต. จำนวน 4 แห่ง เพื่อให้โรงเรียนมอบแก่นักเรียนที่เข้าร่วมโครงการฯ

**3. ข้อพิจารณา**

 กศ.พิจารณาแล้ว เพื่อให้โครงการเตรียมความพร้อมเพื่อการศึกษาต่อของนักเรียน
ในพระราชานุเคราะห์ฯ ชั้นมัธยมศึกษาปีที่ 3 เป็นไปด้วยความเรียบร้อย เห็นควรมีหนังสือถึงจังหวัดระนองและจังหวัดตาก เพื่อขอความร่วมมือแจ้ง อปท. ดำเนินการตามข้อ 2

**4. ข้อเสนอ**

 จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัดระนอง และผู้ว่าราชการจังหวัดตาก ที่เสนอมาพร้อมนี้

ผอ.กง.ศน...........................

นวช.กศ.ชพ. .....................

หน.ฝ..................................

จนท...................................

 (นายพลวัฒน์ การุญภาสกร)

ผอ.กศ.



ที่ มท ๐๘๑๖.๕/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕๖7

เรื่อง โครงการเตรียมความพร้อมเพื่อการศึกษาต่อของนักเรียนในพระราชานุเคราะห์ฯ ปีการศึกษา 2566

เรียน ผู้ว่าราชการจังหวัดระนอง

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/6818 ลงวันที่ 20 พฤษภาคม 2564

สิ่งที่ส่งมาด้วย สำเนาหนังสือสำนักพระราชวัง ที่ พว 0207.2.4/3859

 ลงวันที่ 6 มีนาคม ๒๕๖7 จำนวน ๑ ชุด

 ตามที่กรมส่งเสริมการปกครองท้องถิ่นแจ้งประกาศรายชื่อนักเรียนในพระราชานุเคราะห์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ประจำปีการศึกษา 2564 ที่สำเร็จการศึกษาชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 จากโรงเรียนในโครงการตามพระราชดำริ ที่อยู่ในพื้นที่ทุรกันดาร โดยมีนักเรียนที่สำเร็จการศึกษาระดับชั้นประถมศึกษาปีที่ 6
จากโรงเรียนบ้านในวง สังกัดองค์การบริหารส่วนจังหวัดระนอง ได้รับพระราชทานเป็นนักเรียนในพระราชานุเคราะห์ จำนวน 1 ราย ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากสำนักพระราชวังว่า โครงการส่วนพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี มีกำหนดจัดโครงการ
เตรียมความพร้อมเพื่อการศึกษาต่อของนักเรียนในพระราชานุเคราะห์ฯ ชั้นมัธยมศึกษาปีที่ 3 ประจำปีการศึกษา ๒๕๖6 โดยให้นักเรียนศึกษาด้วยตนเองและจัดสอบผ่านระบบออนไลน์ ระหว่างวันที่ 22 เมษายน - 9 พฤษภาคม ๒๕๖7 ณ โรงเรียนที่นักเรียนสำเร็จการศึกษาก่อนรับทุน โดยมีวัตถุประสงค์เพื่อให้นักเรียนได้เรียนปรับพื้นฐานและเตรียมความพร้อมเข้าศึกษาต่อในระดับที่สูงขึ้น ในการนี้ จึงขอความร่วมมือจังหวัดแจ้งองค์การบริหารส่วนจังหวัดระนองดำเนินการ ดังนี้

 1) แจ้งให้นักเรียนในพระราชานุเคราะห์ฯ ตามรายชื่อเข้าร่วมโครงการฯ ณ โรงเรียนในสังกัดตามโครงการพัฒนาเด็กและเยาวชนตามพระราชดำริฯ ที่นักเรียนสำเร็จการศึกษาก่อนรับทุน ตามกำหนดการ และขอให้โรงเรียนช่วยกำกับดูแลนักเรียนให้เข้าร่วมโครงการฯ ตามคำแนะนำและตารางการศึกษาด้วยตนเองผ่านวีดิทัศน์

 ๒) แจ้งให้โรงเรียนจัดเตรียมคอมพิวเตอร์พร้อมสัญญาณอินเทอร์เน็ตสำหรับการจัดกิจกรรมดังกล่าว

 3) จัดส่งหนังสือแบบฝึกหัดและวีดิทัศน์การเรียนที่โครงการส่วนพระองค์จัดส่งไปยัง
องค์การบริหารส่วนจังหวัดระนองให้โรงเรียนเพื่อมอบแก่นักเรียนที่เข้าร่วมโครงการฯ

 จึงเรียนมาเพื่อโปรดพิจารณา

 ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. ๐๒ ๒๔๑ ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน นายอัครเดช กลิ่นสังข์ โทร. 091 840 8293

ร.อสถ................................

ผอ.กศ................................

ผอ.กง.ศน...........................

นวช.กศ.ชพ. .....................

หน.ฝ..................................

จนท...................................



ที่ มท ๐๘๑๖.๕/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มีนาคม ๒๕๖7

เรื่อง โครงการเตรียมความพร้อมเพื่อการศึกษาต่อของนักเรียนในพระราชานุเคราะห์ฯ ปีการศึกษา 2566

เรียน ผู้ว่าราชการจังหวัดตาก

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/6819 ลงวันที่ 20 พฤษภาคม 2564

สิ่งที่ส่งมาด้วย สำเนาหนังสือสำนักพระราชวัง ที่ พว 0207.2.4/3859

 ลงวันที่ 6 มีนาคม ๒๕๖7 จำนวน ๑ ชุด

 ตามที่กรมส่งเสริมการปกครองท้องถิ่นแจ้งประกาศรายชื่อนักเรียนในพระราชานุเคราะห์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ประจำปีการศึกษา 2564 ที่สำเร็จการศึกษาชั้นประถมศึกษาปีที่ 6 ชั้นมัธยมศึกษาปีที่ 3 และชั้นมัธยมศึกษาปีที่ 6 จากโรงเรียนในโครงการตามพระราชดำริ ที่อยู่ในพื้นที่ทุรกันดาร โดยมีนักเรียนที่สำเร็จการศึกษาระดับชั้นประถมศึกษาปีที่ 6
จากโรงเรียนในสังกัดองค์กรปกครองส่วนท้องถิ่นในพื้นที่จังหวัดตาก ได้รับพระราชทานเป็นนักเรียน
ในพระราชานุเคราะห์ จำนวน 3 ราย ความละเอียดแจ้งแล้ว นั้น

 กรมส่งเสริมการปกครองท้องถิ่นได้รับแจ้งจากสำนักพระราชวังว่า โครงการส่วนพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี มีกำหนดจัดโครงการ
เตรียมความพร้อมเพื่อการศึกษาต่อของนักเรียนในพระราชานุเคราะห์ฯ ชั้นมัธยมศึกษาปีที่ 3 ประจำปีการศึกษา ๒๕๖6 โดยให้นักเรียนศึกษาด้วยตนเองและจัดสอบผ่านระบบออนไลน์ ระหว่างวันที่ 22 เมษายน - 9 พฤษภาคม ๒๕๖7 ณ โรงเรียนที่นักเรียนสำเร็จการศึกษาก่อนรับทุน โดยมีวัตถุประสงค์เพื่อให้นักเรียนได้เรียนปรับพื้นฐานและเตรียมความพร้อมเข้าศึกษาต่อในระดับที่สูงขึ้น ในการนี้ จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 1) แจ้งให้นักเรียนในพระราชานุเคราะห์ฯ ตามรายชื่อเข้าร่วมโครงการฯ ณ โรงเรียนในสังกัดตามโครงการพัฒนาเด็กและเยาวชนตามพระราชดำริฯ ที่นักเรียนสำเร็จการศึกษาก่อนรับทุน ตามกำหนดการ และขอให้โรงเรียนช่วยกำกับดูแลนักเรียนให้เข้าร่วมโครงการฯ ตามคำแนะนำและตารางการศึกษาด้วยตนเองผ่านวีดิทัศน์

 ๒) แจ้งให้โรงเรียนจัดเตรียมคอมพิวเตอร์พร้อมสัญญาณอินเทอร์เน็ตสำหรับการจัดกิจกรรมดังกล่าว

 3) จัดส่งหนังสือแบบฝึกหัดและวีดิทัศน์การเรียนที่โครงการส่วนพระองค์จัดส่งไปยัง
องค์กรปกครองส่วนท้องถิ่นให้โรงเรียนเพื่อมอบแก่นักเรียนที่เข้าร่วมโครงการฯ

 จึงเรียนมาเพื่อโปรดพิจารณา

 ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. ๐๒ ๒๔๑ ๙000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน นายอัครเดช กลิ่นสังข์ โทร. 091 840 8293

ร.อสถ................................

ผอ.กศ................................

ผอ.กง.ศน...........................

นวช.กศ.ชพ. .....................

หน.ฝ..................................

จนท...................................